**Forma text rezultată**

*Proiect 17 10 2017*

**LEGE**

**pentru reglementarea sistemului de redevenţe al concesiunilor resurselor minerale, petroliere şi hidrominerale**

**Parlamentul României** adoptă prezenta lege

**CAPITOLUL I**

**Dispoziţii generale**

**Art.1** - (1) Prin prezenta lege se reglementează sistemul de redevenţe la care sunt obligaţi titularii de:

1. concesiuni miniere, ca efect al contractelor, licenţelor sau permiselor încheiate cu autoritatea competentă;
2. concesiuni petroliere, ca efect al contractelor sau acordurilor petroliere încheiate cu autoritatea competentă;
3. concesiuni petroliere de transport şi tranzit al petrolului prin sistemele naționale de transport, ca efect al contractelor sau acordurilor petroliere încheiate cu autoritatea competentă;
4. concesiuni petroliere pentru operarea terminalelor petroliere aflate în proprietatea publică a statului, ca efect al contractelor sau acordurilor petroliere încheiate cu autoritatea competentă;

e. concesiuni petroliere pentru înmagazinarea subterană a gazelor naturale, ca efect al contractelor sau acordurilor petroliere încheiate cu autoritatea competentă;

f. concesiuni ale resurselor hidrominerale şi apelor de masă, ca efect al contractelor, licenţelor sau permiselor încheiate cu autoritatea competentă.

(2) Prezenta lege nu se aplică concesiunilor reglementate prin legi speciale, decât în măsura în care acest lucru este prevăzut în mod expres în acestea.

**Definiţii**

**Art. 2** - În sensul prezentei legi, termenii şi expresiile folosite se definesc după cum urmează:

a) **activităţi asimilate** operaţiunilor de exploatareinclud activităţile auxiliare desfăşurate de titularii de concesiuni în segmentul upstream, reprezentând:

1. injecţie de apă, abur şi alte metode secundare sau terţiare de extracţie;

2. tratarea apei şi a reziduurilor rezultate din activitatea de extracţie sau dinalte activităţi;

3. consumul propriu pentru generarea de energie electrică sau termică;

4. activităţile de mentenanţă de suprafaţă şi adâncime, inclusiv lucrările de adâncime la sonde;

5. orice alte activităţi auxiliare şi/sau suport necesare activităţilor de exploatare, cum ar fi comprimarea şi uscarea gazelor naturale, precum şi altele asemenea.

b) **autoritate competentă** este Agenţia Naţională pentru Resurse Minerale, conform atribuţiilor stabilite de legislaţia în vigoare, denumită în continuare A.N.R.M.;

c) **perioada de referinţă** este perioada pentru care se calculează redevenţa;

d) **preţ de comercializare** reprezintă suma de bani pentru o unitate sau cantitate determinată de produs, percepută de titular pentru comercializarea produselor obţinute prin activităţile concesionate, respectiv pentru prestarea serviciilor specifice activităţii concesionată, în perioada de referinţă, fără taxa pe valoare adăugată şi toate taxele suplimentare;

e) **preţ de referinţă** reprezintă preţul stabilit de autoritatea competentă;

f) **producţie brută** reprezintă cantităţile de resurse extrase dintr-un zăcământ, care nu au fost tratate complet sau nu au fost tratate pentru a fi comercializate, determinate la punctele de măsurare stabilite conform prevederilor legale;

g) **punct de măsurare** reprezintă locul prevăzut de lege sau convenit de părţi unde se determină cantitatea de resurse extrasă;

h) **redevenţa** reprezintă suma de bani datorată de titular, bugetului de stat, pentru concesionarea/exploatarea bunurilor din domeniul public al statului;

i) **resurse** reprezintă resursele minerale, hidrominerale, petroliere sau apă de masă;

j) **segment upstream** defineşte operațiunilepetroliere sau activităţile miniere ce au drept scop explorarea, dezvoltarea şi exploatarea, după caz, precum şi abandonarea unui zăcământ;

k) **titular** semnifică persoana juridică sau persoana fizică ori asocierea de persoane juridice, române şi/sau străine, la care s-a concesionat dreptul şi obligaţia de a desfăşura operaţiuni/activităţi, inclusiv asimilate, cu privire la bunuri din domeniul public al statului.

**CAPITOLUL II**

**Redevenţe**

**Art. 3 –** (1)Titularii concesiunilor/licențelor/acordurilor aflate în vigoare la data prezentei legi rămân supuşi plăţii redevenţelor astfel cum sunt reglementate prin contractele încheiate, pe toată durata acestora, cu excepţia adoptării unor reglementări mai favorabile titularilor sau obligatorii Uniunii Europene.

(2) Titularii concesiunilor încheiate după intrarea în vigoare a prezentei legi rămân supuşi plăţii redevenţelor astfel cum vor fi reglementate prin contractele încheiate, pe toată durata acestora, cu excepţia adoptării unor reglementări mai favorabile titularilor sau obligatorii Uniunii Europene.

(2) La prelungirea duratei contractelor de concesiune autoritatea competentă va aplica cotele de redevență aflate în vigoare la data semnării actelor adiționale.

**Cotele, bazele de referinţă şi metodele de calcul ale redevenţelor**

**Art. 4** – (1) Cotele de redevenţă sunt cuprinse în Anexele 1,2, 3 şi 4 la prezenta lege.

(2) Bazele, prețurile de referinţă şi metodologia de calcul se stabilesc de autoritatea competentă prin instrucţiuni tehnice, aprobate prin ordin al Președintelui, conform prevederilor legale.

(3) Cotele de redevență din Anexele 1,2, 3 şi 4 la prezenta lege pot fi actualizate prin hotărâre a Guvernului, la solicitarea autorității competente, pe baza unor analize economice de oportunitate respectiv prin aplicarea cursului de schimb oficial lei/euro stabilit in prima zi lucrătoare a lunii octombrie din anul precedent, publicat în Jurnalul Oficial al Uniunii Europene, după caz.

**Obligaţii de plată. Sancţiuni.**

**Art. 5 -** (1) Redevența este datorată de titulari aferent perioadei de referinţă începând cu data convenită în contractul de concesiune şi este plătibilă lunar, cu scadenţă la data de 25 a lunii următoare.

(2) Pentru neplata în termen a redevenţei se datorează majorări de întârziere şi penalităţi de întârziere, conform legislaţiei fiscale în vigoare, după caz.

(3) Autoritatea competentă este obligată să rezilieze de îndată concesiunea dacă titularul nu achită în termen de 6 luni, de la data scadentă, redevenţa datorată statului.

**Excepţii de la obligaţia de plată a redevenţei** **la bugetul de stat**

**Art. 6** - (1)Gazele naturale extrase din sonde concomitent cu ţiţeiul care sunt neutilizate şi nevalorificate de către titularul acordului petrolier se pun la dispoziţia autorităţii competente spre valorificare, fără plată şi libere de sarcini, iar titularul este scutit de la plata redevenţei petroliere pentru acestea.

(2) Pentru cantităţile de gaze naturale destinate constituirii stocului minim de siguranţă, provenite din import, care se regăsesc în depozite de înmagazinare şi pentru gazele naturalereinjectate în zăcământ în scop tehnologic, titularul acordului petrolier nu datorează redevenţă petrolieră.

(3) Pentru cantitățile de petrol destinate constituirii stocului minim de siguranță nu se datorează redevență petrolieră.

**Declararea redevenţei. Competenţa verificării datelor şi informaţiilor.**

**Art. 7** - Sumele reprezentând redevenţe se declară conform prevederilor legale de către titulari până la termenul prevăzut la **Art. 5**.

**Art. 8** - (1) Verificarea exactităţii datelor şi informaţiilor pe baza cărora se calculează redevenţa se face de către autoritatea competentă şi organele statului cu atribuţii în domeniul controlului financiar, conform competenţelor legale.

(2) În cazul în care titularul îşi modifică statutul prin reorganizare, obligaţia de plată a redevenţei, aşa cum a fost stabilită, va fi transferată succesorilor legali ai titularului, cu respectarea condiţiilor prevăzute în prezenta lege.

(3) Pentru evidenţa şi verificarea calculului redevenței titularii sunt obligați să transmită A.N.R.M. rapoarte lunare cu date şi informații privind activitățile/operațiunile desfășurate, inclusiv activitățile asimilate, producția brută, prețurile de comercializare, punctele de măsurare şi veniturile realizate, după caz.

(4) Modul de raportare se stabileşte prin instrucţiuni tehnice emise de către A.N.R.M.

**CAPITOLUL III**

**Dispoziţii finale si tranzitorii**

**Art. 9** - Dispoziţiile prezentei legi se completează în mod corespunzător cu prevederile din:

1. Legea petrolului nr. 238/2004,
2. Legea minelor nr. 85/2003,
3. Codul Civil,
4. alte reglementări general aplicabile în materiile reglementate de prezenta lege, în măsura în care acestea nu sunt contrare.

**Art. 10 -**Prevederile prezentei legi se aplică şi activităților miniere şi operaţiunilor petroliere de exploatare a resurselor minerale solide nonenergetice şi energetice respectiv resurselor petroliere desfăşurate de titulari anterior intrării în vigoare a Legii Minelor nr. 85/2003 şi Legii Petrolului nr. 238/2004, cu modificările şi completările ulterioare, aflate în curs de derulare la data intrării în vigoare a prezentei legi.

**Art. 11 -** Soluţionarea litigiilor în legătură cu interpretarea şi executarea prevederilor prezentei legi este de competenţa instanţelor din România, dacă părţile nu au convenit soluţionarea pe cale arbitrală. În litigiile cu elemente de extraneitate părţile pot conveni asupra competenţei, inclusiv a instanţelor arbitrale internaţionale.

**Art. 12 -** Normele metodologice se elaborează de către A.N.R.M., cu respectarea procedurilor de transparenţă decizională, şi se publică în Monitorul Oficial în termen de 90 de zile de la intrarea în vigoare a prezentei legi.

**Art. 13 -** Prezenta lege intră în vigoare la 90 de zile de la publicarea ei în Monitorul Oficial al României, Partea I.

**Art. 14 -** La data intrării în vigoare a prezentei legi se abrogă:

1. Art. 45 pct.(1), (2), (3) şi (4) din Legea minelor nr 85/2003, cu modificările şi completările ulterioare.
2. Art. 48 lit. l) din Legea petrolului nr 238/2004, cu modificările şi completările ulterioare.
3. Art. 49 pct.(2), (3) şi (4) din Legea petrolului nr 238/2004, cu modificările şi completările ulterioare.
4. Art. 51 pct.(1) şi (2) din Legea petrolului nr 238/2004, cu modificările şi completările ulterioare.
5. orice alte dispoziţii contrare prezentei legi.

**ANEXA 1**

**REDEVENŢE MINIERE**

**Art. 15 -**  Redevenţa minieră este stabilită în conformitate cu prevederile de mai jos, în licenţă sau în permisul de exploatare, după cum urmează:

a) o cotă procentuală de 5% din valoarea producţiei miniere, funcţie de unitatea de produs minier şi valoarea unitară aferentă acestuia, pentru minereuri feroase, neferoase, de aluminiu şi roci aluminifere, radioactive, pământuri rare şi disperse, pietre preţioase şi semipreţioase, produse reziduale miniere, roci bituminoase, nămoluri şi turbe terapeutice;

b) o cotă procentuală de 6% din valoarea producţiei miniere, funcție de unitatea de produs minier şi valoarea unitară aferentă acestuia, pentru metale nobile;

c) echivalentul în lei a 0,5 euro/tonă de cărbuni inferiori (lignit, cărbune brun);

d) echivalentul în lei a 2,5 euro/tonă de cărbuni superiori (huila, antracit);

e) echivalentul în lei a 100 euro/tonă de turba;

f) echivalentul în lei a 1 euro, pe unitatea de producție rninieră, pentru substanțe nemetalifere;

g) echivalentul în lei a 0,5 euro/tonă pentru roci magmatice, roci metamorfice, calcare industriale si de construcții, dolomita, gresie si tufuri industriale, argile, marne, loess, nisip si pietriș, nisip si roci caolinoase;

h) echivalentul in lei a 1 euro/tonă, pentru alabastru industrial, piatră ponce, sienite nefelinice, gips, cretă, nisip silicios, bentonită, nisip caolinos, ardezie şi diatomită;

i) echivalentul in lei a 2,5 euro/m³ pentru bazalt ornamental, dacit ornamental, andezit ornamental, granit ornamental si granodiorit ornamental, conform standardelor de produs;

j) echivalentul in lei a 3,5 euro/m³ pentru alabastru ornamental, aragonit ornamental si siliconite ornamentale;

k) echivalentul in lei a 4 euro/m³ pentru marmură, calcar ornamental, gresie ornamentală, travertin şi tufuri ornamentale, conform standardelor de produs;

l) echivalentul in lei a 1,0 euro/tonă, pentru săruri haloide.

**Art. 16 -** Redevențele miniere prevăzute la **Art. 15** sunt plătibile lunar, cu scadenţă la data de 25 a lunii următoare, la cursul de schimb oficial lei/euro stabilit in prima zi lucrătoare a lunii octombrie din anul precedent, publicat în Jurnalul Oficial al Uniunii Europene.

**Art. 17 -**  Raportările privind redevenţele miniere vor fi realizate lunar.

**ANEXA 2**

**REDEVENŢE PETROLIERE**

**DIN SEGMENTUL UPSTREAM ONSHORE**

**Art. 18** - Titularii acordurilor petroliere din segmentul upstream onshore sunt obligați la plata către bugetul de stat a unei redevențe petroliere.

**Art. 19 -**  Redevenţa petrolieră se stabileşte astfel:

1. o cotă procentuală din valoarea producţiei brute extrase, pentru operaţiunile petroliere de exploatare a zăcămintelor petroliere, după cum urmează:

|  |  |  |  |
| --- | --- | --- | --- |
|  | **ŢIŢEI / CONDENSAT** | | |
|  |  | **Redevenţa** | **Producţia brută** |
|  | **[%]** |  | **[103 tone/trimestru]** |
|  | 3,5% | pentru zăcăminte care produc | sub 10 |
|  | 5% | pentru zăcăminte care produc | între 10 şi 20 |
|  | 7% | pentru zăcăminte care produc | între 20 şi 100 |
|  | 13,5 | pentru zăcăminte care produc | peste 100 |
| **GAZE NATURALE** | | | |
|  | **[%]** |  | **[106 m3/trimestru]** |
|  | 3,5% | pentru zăcăminte care produc | sub 10 |
|  | 7,5% | pentru zăcăminte care produc | între 10 şi 50 |
|  | 9% | pentru zăcăminte care produc | între 50 şi 200 |
|  | 13% | pentru zăcăminte care produc | peste 200 |

1. o cotă de 10% din valoarea veniturilor brute realizate din operaţiuni petroliere de transport şi tranzit al petrolului prin sistemele naţionale de transport al petrolului, precum şi din operaţiunile petroliere efectuate prin terminalele petroliere aflate în proprietatea publică a statului;
2. o cotă procentuală din valoarea veniturilor brute realizate din operațiuni petroliere de transport prin sisteme de transport, altele decât Sistemul national de transport al petrolului, precum si din operațiunile petroliere efectuate prin terrninalele petroliere, altele decât cele aflate in proprietatea publica a statului, cota determinata pe baza unei metodologii elaborată de autoritatea competentă si aprobată prin hotărâre a Guvernului;
3. o cotă de 3% din valoarea venitului brut realizat din operațiunile de înmagazinare subterană a gazelor naturale.

**Modul de calcul al redevenţei petroliere din segmentul upstream onshore**

**Art. 20 -**  (1) Calculul contravalorii redevenţei petroliere datorate bugetului de stat de către titularii acordurilor petroliere de dezvoltare-exploatare şi exploatare onshore se face printr-o metodologie având la bază preţurile de referinţă stabilite de autoritatea competentă şi producţia brută înregistrată la punctele de măsurare.

(2) Dacă preţul de comercializare este mai mare decât preţul de referinţă atunci calculul contravalorii redevenţei petroliere se va face având la bază preţul de comercializare.

(3) Redevenţa petrolieră, datorată bugetului de stat din segmentul upstream onshore se calculează astfel:

*Redevenţa = Valoarea producţiei brute extrase x Cota procentuală stabilită de lege*, unde: *Valoarea producţiei brute extrase = Producţia brută extrasă x Preţul de referinţă*.

(4) Metodologia de calcul a preţului de referinţă va fi stabilită prin ordin emis de preşedintele autorităţii competente. Preţul de referinţă va fi comunicat de autoritatea competentă şi va avea ca bază de calcul preţul ţiţeiului Brent, respectiv cotaţia gazelor naturale pe piaţa angro centralizată - OPCOM, aferente perioadei de referinţă pentru care titularii de contracte de concesiune/acorduri petroliere datorează redevenţa petrolieră.

**ANEXA 3**

**REDEVENŢE PETROLIERE**

**DIN SEGMENTUL UPSTREAM OFFSHORE**

**Art. 21** - Titularii acordurilor petroliere din domeniul upstream offshore sunt obligați la plata către bugetul de stat a unei redevențe petroliere.

**Art. 22 -**  Redevenţa petrolieră se stabileşte ca o cotă procentuală din valoarea producţiei brute extrase, pentru operaţiunile petroliere de exploatare a zăcămintelor offshore, după cum urmează:

|  |  |  |
| --- | --- | --- |
| **Cota procentuală** |  | **Producţia brută** |
|  | **Ţiţei/condensat** |  |
| [%] |  | [10^3 tone/trimestru] |
| 1. **Fixă** |  |  |
| 8 | pentru întregul volum extras |  |
| 1. **Variabilă** |  |  |
| 4,5 | pentru volume extrase cuprinse între | 100 şi 150 |
| 5 | pentru volume extrase cuprinse între | 150 şi 200 |
| 5,5 | pentru volume extrase peste | 200 |
|  |  |  |

**a) pentru ţiţei / condensat**

**b) pentru gaze naturale**

|  |  |  |
| --- | --- | --- |
| **Cota procentuală** |  | **Producţia brută** |
|  | **Gaze naturale** |  |
| [%] |  | [10^6 mc/trimestru] |
| 1. **Fixă** |  |  |
| 10 | pentru întregul volum extras |  |
| 1. **Variabilă** |  |  |
| 2 | pentru volume extrase cuprinse între | 200 şi 250 |
| 2,5 | pentru volume extrase cuprinse între | 250 şi 300 |
| 3 | pentru volume extrase peste | 300 |

**Modul de calcul al redevenţei petroliere din segmentul upstream offshore**

**Art. 23**

1. În cazul în care acelaşi zăcământ offshore este exploatat în două sau mai multe zone din cadrul aceluiaşi perimetru petrolier, în scopul determinării cotei procentuale aplicabile în vederea stabilirii redevenţei petroliere din segmentul upstream offshore se va lua în considerare producţia brută extrasă din cadrul întregului zăcământ offshore, indiferent dacă a fost sau nu comercializată total sau parţial.
2. Producţia brută include şi toate cantităţile necesare desfăşurării activităţilor asimilate celor de exploatare.
3. Calculul contravalorii redevenţei petroliere offshore se face pe baza preţului de referinţă stabilit de către autoritatea competentă.
4. Redevenţa petrolieră datorată bugetului de stat din segmentul upstream offshore se calculează astfel:

*Redevenţa = Valoarea producţiei brute extrase x Cota procentuală stabilită de lege*, unde: *Valoarea producţiei brute extrase = Producţia brută extrasă x Preţul de referinţă*.

1. Metodologia de calcul a preţului de referinţă va fi stabilită prin ordin emis de preşedintele autorităţii competente. Preţul de referinţă va fi comunicat de autoritatea competentă şi va avea ca bază de calcul preţul ţiţeiului Brent, respectiv cotaţia gazelor naturale pe piaţa OPCOM, aferente perioadei de referinţă pentru care titularii de contracte de concesiune/acorduri petroliere datorează redevenţa petrolieră.

**ANEXA 4**

**REDEVENŢE HIDROMINERALE**

**Art. 24 -**  Titularii acordurilor de concesiune pentru resurse hidrominerale şi apă de masă sunt obligați la plata către bugetul de stat a unei redevențe hidrominerale, stabilită în conformitate cu prevederile de mai jos, în licenţa sau în permisul de exploatare, după cum urmează:

a) redevența cuvenită bugetului de stat pentru ape minerale naturale, se stabilește la sursă/punct de măsurare, in echivalentul in lei a 4 euro/ m³;

b) redevența cuvenită bugetului de stat pentru ape minerale medicinale, se stabilește la sursă/punct de măsurare, in echivalentul in lei a 3 euro/ m³;

c) redevența cuvenită bugetului de stat pentru ape minerale terapeutice se stabilește la sursă/punct de măsurare, in echivalentul in lei a 2 euro/m³;

d) redevența cuvenită bugetului de stat pentru ape geotermale se stabilește la sursă/punct de măsurare, in echivalentul in lei a 1 euro/ m³;

e) redevența cuvenită bugetului de stat pentru ape de izvor, din surse subterane, se stabilește la sursă/punct de măsurare, in echivalentul in lei a 4 euro/ m³;

f) redevența cuvenită bugetului de stat pentru ape de masă, se stabilește la sursă/punct de măsurare, in echivalentul in lei a 4 euro/m³.

**Art. 25 -**  Redevențele hidrominerale prevăzute la **Art. 24** sunt plătibile lunar, cu scadenţă la data de 25 a lunii următoare, la cursul de schimb oficial lei/euro stabilit in prima zi lucrătoare a lunii octombrie din anul precedent, publicat în Jurnalul Oficial al Uniunii Europene.

**Art. 26 -**  Raportările privind redevenţele hidrominerale vor fi realizate lunar.